**Jutta Larm** (ent. **Gustafsberg**, ent. **Jussila**, ent. **Kolhi**, o.s. **Virtanen**, s. 6. syyskuuta 1973 Virrat) on pirkanmaalainen hyvinvointiyrittäjä, personal trainer, fitness-urheilija, seksuaaliterapeutti ja luennoitsija. Hän on FitFarm-liikunta- ja valmennuskonseptia pyörittävän Xemax-yrityksen perustaja ja omistaja. Larm on esiintynyt useissa televisio-ohjelmissa, julkaissut kirjoja ja lanseerannut nimeään kantavan fitness-vaatesarjan. Koulutukseltaan hän on markkinointimerkonomi, poliisi, liikuntaohjaaja ja seksuaaliterapeutti.

Ura
---

Jutta Virtasen isä omisti Virroilla parturi-kampaamon. Valmistuttuaan markkinointimerkonomiksi Virtanen haki poliisikouluun ja työskenteli poliisina. Työn ohessa hän piti jäätelöbaaria Jyväskylässä.  

Avioiduttuaan 2002 Petteri Jussilan kanssa Jutta Jussila perusti puolisonsa kanssa ternimaitotuotteita markkinoivan yrityksen, mutta yritys hiipui Jussilan kuoltua 2004. Seuraavaksi Jutta Gustafsberg toimi kahvikapselibisneksessä. Sitten hän myi vaatteita.

Gustafsberg alkoi valmentautua fitness-kisoihin ja pyysi valmentajakseen Petteri Jussilan ystävän, kehonrakentaja Jari Mentulan. Hän alkoi myös blogata ja verkkovalmentaa. Vuonna 2017 Fitfarm-nimisessä yrityksessä työskenteli Gustafsbergin lisäksi kolme työntekijää ja nelisenkymmentä alihankkijaa ja se tarjosi verkkovalmennusten lisäksi myös personal training -palveluja, lisäravinteita ja treenivälineitä.  

Vuonna 2016 lanseerattiin Jutta Gustafsbergin nimikkomallisto. Siinä on urheilu- ja vapaa-ajan vaatteita, kuntoiluvälineitä ja -kenkiä. 

Jutta ja Juha Larm rakensivat Rantasalmelle Järvisydän-kylpylähotellin viereen neljän miljoonan euron Kuru Resort -nimisen luksuslomakylän kesällä 2020.

Larm perusti vuonna 2020 yhdessä vuoden 2011 Miss Suomen Sara Siepin kanssa Raffia-nimisen nettikaupan, joka myy belgialaisen Bazar Bizarin balilaisia huonekaluja ja koriste-esineitä.

Televisioura
------------

Vuonna 2001 Jutta Virtanen osallistui ensimmäiseen suomalaiseen seikkailukisaan, *Suuri Seikkailu* -ohjelmaan, ja pääsi siinä viimeiseen joukkuekilpailuun asti. 

Vuonna 2012 Jutta Gustafsberg esiintyi Liv-kanavalla nimikkosarjassaan *Jutta ja superdieetit* ja seuraavana vuonna sarjassa *Jutta ja puolen vuoden superdieetit*. Ohjelman neljäs kausi alkoi tammikuussa 2015. Vuonna 2015 hän esiintyi myös sarjassa *Jutta ja huikeat häädieetit* ja *Jutan ja Vertin supersinkkudieetti*.

Kirjat
------

Elokuussa 2015 ilmestyi elämäntapaopas *Jutan voimakirja*, jonka Gustafsberg kirjoitti toimittaja Elina Tanskasen kanssa. Kirjassa käydään läpi Jutan elämäntarina ja se, miten hän on kohdannut vastoinkäymisiä ja menetyksiä, hoitanut parisuhteensa ja eronsa sekä käsitellyt menestystä. Kahden ensimmäisen vuoden aikana kirjaa myytiin yli 16 000 kappaletta.

Tammikuussa 2016 ilmestyi Jutta Gustafsbergin ja ravintovalmentaja Tiina Hälvän kirja Jutan energisoiva dieettikirja.

Helmikuussa 2017 ilmestyi *Mielen päällä* -kirja, jonka Gustafsberg kirjoitti voimavarakouluttaja Harriet Piekkolan kanssa. Kirjassa puhutaan henkisyydestä ja kaikesta siitä, mikä on Gustafsbergin "uskomusmaailman" ytimessä.

Syksyllä 2017 ilmestyi Gustafsbergin neljäs kirja. *Tsemppikirjan* hän kirjoitti yhdessä Hidasta elämää -sivuston perustaneen Sanna Wikströmin kanssa. Kirja opastaa positiiviseen ajatteluun ja sen rinnalla julkaistiin kirjan teemoja jatkava kalenteri.

Palkinnot
---------

Vuonna 1999 Jutta Virtanen sijoittui toiseksi Miss Galaxy Europe -urheilumissikisoissa, seuraavana vuonna hän voitti lajin SM-tittelin. Miss Galaxy oli fitness-kilpailu, jossa kilpailtiin armeijan esteradan lisäksi bikinikierroksella.

Gustafsberg on kilpaillut myös IFBB:n fitness-kisoissa. Keväällä 2010 hän kilpaili pitkän tauon jälkeen ja voitti body fitnessin yli 35-vuotiaiden niin kutsutun mastereiden SM:n ja yleisarvostelun. Samana keväänä Gustafsberg sijoittui kuudenneksi lajin EM-kilpailuissa 168 cm sarjassa.

Vuonna 2011 hän voitti body fitness Suomen mestaruuden +164 cm luokassa ja oli samana vuonna MM-kisoissa +168 cm sarjassa sijalla 15.

Vuonna 2014 Gustafsberg palkittiin positiivisimpana tamperelaisena.

Yksityiselämä
-------------

Larmilla on yksi lapsi ensimmäisestä avioliitostaan Petteri Jussilan kanssa. Jussila kuoli tapaturmaisesti 2004. Vuosina 2007–2011 Larm oli naimisissa Harri Gustafsbergin kanssa. Hän seurusteli 2010 alkaen kehonrakentaja Ari "Godzilla" Kokkosen kanssa, he kihlautuivat 2013 ja erosivat 2016. Gustafsberg kihlautui *Bachelor Suomi* -ohjelmassa vuonna 2016 esiintyneen mainosmies Juha Rouvisen kanssa syksyllä 2017, ja he avioituivat 24. elokuuta 2018. Kumpikin vaihtoi avioitumisen jälkeen sukunimekseen Larm. Pariskunta asuu Pirkkalassa.

Lähteet
-------

1. 1 2  Puhto, Sanna: Henkistynyt Jutta Gustafsberg: "Minulla on oppaita henkimaailmassa" *Seura 34/2015*.  20.8.2015. Viitattu 25.9.2016.
2. 1 2  Jutta Gustafsberg Finlandia. Viitattu 11.5.2016.
3. ↑  Jutta Gustafsbergin sukunimi on vaihtunut jo neljästi - alun perin hänellä oli Suomen yleisin sukunimi *www.iltalehti.fi*. Viitattu 8.1.2019.
4. 1 2 3 4 5  Jutta Gustafsberg nousi B-luokan julkkiksesta menestyväksi liikenaiseksi – Miten kaikki tapahtui?  5.3.2016. Helsingin Sanomat. Viitattu 11.5.2016.
5. ↑  Lumme, Hanna: Superdieetti-Jutta: "Voileivät ja olut kyytipojaksi ovat laihduttajan pahin iltapalamoka" *Yle Uutiset / Lahti*.  25.1.2014. Viitattu 25.1.2014.
6. 1 2 3  Työ on tehty hymyilevän kuvan takana Jykes. Viitattu 11.5.2016.
7. ↑  Loppukesästä naimisiin menevä Jutta Gustafsberg, 45, jakaa Me Naisissa seksivinkkejä: "Punkkahommiin kannattaa panostaa" *Ilta-Sanomat*.  5.7.2018. Viitattu 5.7.2018.
8. ↑  Nyt puhuu hallituksen puheenjohtaja Jutta Gustafsbergin ex-yhtiön velkasaneerauksesta MTV.
9. ↑  Kaksi bisnestä meni pahasti pieleen – Nyt puhuu Jutta Larm: "Perkule, tehkää perässä!" *www.iltalehti.fi*. Viitattu 5.8.2023.
10. ↑  Netti siivitti Jutta Gustafsbergin menestykseen  26.1.2016. Sijoitustalous. Viitattu 11.5.2016.
11. ↑  Tulossa Jutan oma mallisto Pirkka. Viitattu 11.5.2016.
12. ↑  Jutta ja Juha Larm rakentavat 4 miljoonan luksuslomakylän aikuisille - taustalla jättitappiot hankkeesta: "Oppirahat tuli maksettua" *www.iltalehti.fi*. Viitattu 15.2.2020.
13. ↑  Suuri Seikkailu – Seikkailijat: Jutta Virtanen (Internet Archive) *Mtv3.fi*.  2.6.2001. Viitattu 25.1.2014.
14. ↑  Jutta ja puolen vuoden superdieetit starttaa jälleen tammikuussa – katso, kuinka mahtavia tyyppejä uudella kaudella tavataan! *Livtv.fi*.  10.12.2014. Viitattu 24.2.2015.
15. ↑  Jutta Gustafsberg paljastaa: näin olen selvinnyt vastoinkäymisistäni MeNaiset. Viitattu 11.5.2016.
16. 1 2  Lopeta sinkoilu ja muiden miellyttäminen! Jutta Gustafsberg vinkkaa, kuinka selviydyt kaamoskoomasta *Me Naiset*.  7.10.2017. Viitattu 26.3.2018.
17. ↑  Jutta Gustafsbergin vinkki lounaalle: "Yksi parhaista laihdutussalaisuuksista" MeNaiset. Viitattu 11.5.2016.
18. ↑  Mielen Päällä -kirja - FitFarm *FitFarm*. Viitattu 26.3.2018.
19. ↑  Haastava tuttava opetti Jutta Gustafsbergille anteeksiantoa: "Lähetän hänelle mielessäni hyväksyntää" *Radio Nova*.  13.2.2017. Viitattu 26.3.2018.
20. ↑  Jutta Gustafsbergin bisnes kasvaa lujaa  25.10.2014. Markkinointi & Mainonta. Viitattu 24.5.2016.
21. ↑  Virkkala, Markku: Jutta Gustafsberg sovitti jo häämekkoa *Iltalehti.fi*.  7.8.2014. Viitattu 4.9.2014.
22. ↑  Iltasanomat, 10.7.2013, Jutta Gustafsberg valitsi sormuksen kehonrakentajamiehelleen: Halusin, että näkyy kauas!
23. ↑  Sokkiero: Jutta Gustafsbergin ja Ari-rakkaan kihlaus purkautui! *www.seiska.fi*.  7.7.2016. Viitattu 9.7.2016.
24. ↑  Unelmien poikamiehellä huipputulot – näin paljon Bachelor-Juha, 37, tienaa *Ilta-Sanomat*.  22.3.2016. Viitattu 14.11.2018.
25. ↑  Jutta Gustafsberg ja Juha Rouvinen lähtevät häämatkalle Alpeille: "Ei mikään luksusmatka" *iltalehti.fi*. Viitattu 12.8.2018.
26. ↑  Makkonen, Nita: Aviopari Jutta Gustafsberg ja Juha Rouvinen vaihtoivat sukunimensä – kyseessä hyvin harvinainen nimi: "Pitkä prosessi" *Ilta-Sanomat*.  7.1.2019. Viitattu 7.1.2019.
27. ↑  Jutta ja Juha Larmin 400-neliöisessä omakotitalossa maadoitutaan luonnon äärellä: "En usko, että haluan enää koskaan asua kaupungin keskustassa" *Gloria*.  15.12.2020. Viitattu 27.4.2021.